Lietuvos ir Surinamo santykiai

Lietuvos ir Surinamo santykiai – dvišaliai tarptautiniai santykiai tarp Lietuvos ir Surinamo.

Diplomatiniai santykiai užmegzti 2013 m. kovo 26 d.

Abi šalys yra Jungtinių Tautų narės. Vyrauja daugiašalis bendradarbiavimas.

2022 m. duomenimis, Lietuvoje Surinamo piliečių negyveno.Migracijos metraštis 2021, Migracijos departamentas prie VRM

 Santykių istorija 

Yra duomenų, kad SSRS vykdytos Lietuvos okupacijos metais Surinamas palaikė ryšius su Lietuvos diplomatinėmis atstovybėmis.  Lietuvos Vyriausybė užmegzti santykius su Surinamu nusprendė 2005 m., tačiau procesas užtruko daugiau nei septynerius metus.Mezgami diplomatiniai santykiai su Bahamomis ir Surinamu (delfi.lt)

2012 m. rugsėjo mėn., dar prieš diplomatinių santykių pradžią, Niujorke (JAV) vykusios Jungtinių Tautų Generalinės Asamblėjos 67-osios sesijos paraštėse Lietuvos užsienio reikalų ministras Audronius Ažubalis susitiko su Surinamo užsienio reikalų ministru.UR ministras susitikimuose su Mauritanijos, Nigerijos, Botsvanos ir Surinamo kolegomis ragino šalis plėsti verslo ryšius su Lietuva (Lietuvos Respublikos užsienio reikalų ministerija) 

Diplomatiniai santykiai tarp dviejų valstybių užmegzti 2013 m. kovo 26 d., Lietuvos užsienio reikalų ministrui Linui Linkevičiui ir Surinamo nuolatiniam atstovui Jungtinėse Tautose Henriui L. Makdonaldui savo Vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Surinamo diplomatiniai santykiai.Lietuva užmezgė diplomatinius santykius su Surinamu (Lietuvos Respublikos užsienio reikalų ministerija) 

 Ekonominiai santykiai 
2018 m. duomenimis, prekybos apyvarta tarp Lietuvos ir Surinamo siekė 129,1 tūkst. eurų, o iš Surinamo importuotų produktų nebuvo.

 Metai  2016  2017  2018 Eksportas į Surinamą (tūkst. eur.) 72,1  67,2  129,1 Importas iš Surinamo (tūkst. eur.) 26,5  0,3  0,0

 Pasiuntinių ir ambasadorių sąrašas 
2023 m. duomenimis, nei Lietuva, nei Surinamas nėra viena kitai akreditavusios savo ambasadorių.

 Šaltiniai 

 Literatūra 


 Nuorodos 
 Surinamas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Surinamas